第4屆香港區議會選舉

2011年香港區議會選舉係香港主權移交後第4屆香港區議會選舉，喺2011年11月6號舉行。呢次改選全港18區區議會其中412個議席。當選區議會議員任期有4年。

投票日 
呢次選舉投票嚮11月6號舉行，全港452個投票站同埋25個專用投票站，投票時間由7:30至22:30。

投票率 
41%以上

官方宣傳 
 官恩娜
 莫樹錦
 陳柏宇
 毛舜筠

特色 
因為民主黨同埋民協嘅立法會議員支持政府嘅2012年政改方案，所以由社民連分裂出嚟嘅人民力量就派多個候選人狙擊民主黨同埋民協，話要佢哋為支持政改方案「票債票償」。

比如陳偉業跳區對撼屯門樂翠選區何俊仁；陳志全去葵青荔華選區挑戰李永達；而劉嘉鴻去灣仔大坑選區鬥單仲偕，而歐陽英傑就同黃碧雲、梁美芬嚮九龍城黃埔東選區混戰咁。結果大多數都搞到兩敗俱傷。

另外，公民黨亦深受指控佢哋支持外傭居港權嘅謠言影響，選前民調表現一直好差。

選舉舞弊爭議 
有部分人士涉及賄選爭議，其中有被指喺催眠服務上性騷擾病人同埋欺騙網友金錢嘅親中派催眠師鍾詠淵。另外，亦有唔少選區之後捲入第4屆香港區議會選舉種票風波。

焦點 
喺呢次選舉，當選嘅議員可以喺第5屆香港立法會選舉入面，爭5個超級區議會議席。參選者由區議員互相提名，但由冇得喺功能界別投票嘅選民選出。

選舉結果 
屬於親中派嘅民建聯同埋自由黨都贏多咗議席。反而力撐香港2012年政改方案嘅泛民主派政黨：民主黨同埋民協都少咗議席，至於激進民主派嘅人民力量同埋社民連，人民力量只贏到1席，社民連輸到甩褲。

2011年區議會選舉官方網站

04
香港2011年
2011年選舉